I 1938 giftet Kitty seg med Fredrik Lorange som vervet seg til tysk tjeneste i den norske legion sommeren 1941. Kitty Lorange ble boende i leiligheten deres i femte etasje i Erling Skakkes gate 52 på Kalvskinnet, og innledet et forhold til Rinnans nestekommanderende Ivar Grande. Gjennom ham fikk Rinnan tilgang til boligen, som fra juni 1942 ble brukt når Lola avtalte møter med motstandsfolk. Her tok Kitty Lorange imot, iblant med dekknavnet «Gerd Søreng».